Vereer alle vroue dié Vrouemaand | My Matzikama
In Suid-Afrika vier ons elke jaar Vrouemaand in Augustus en herdenk ons die duisende vroue wat op 9 Augustus 1956 na die Uniegebou geloop het in protes en wat deur die jare moes veg vir hul regte. Dit is ook die rede dat Woensdag, 9 Augustus, deur die regering as 'n nasionale vakansiedag verklaar is.
Vroue se oorlog teen gelykheid is egter nie iets van die verlede nie. Vroue veg wêreldwyd vir gelykheid in die werksplek asook in hul huishoudings. Volgens die Suid-Afrikaanse departement vir ekonomiese ontwikkeling is dit duidelik dat Suid-Afrika vordering maak in die emansipasie van die vrou, maar daar is nog heelwat struikelblokke wat vir hul voorlê.
"Baie vroue is steeds op die rand van die samelewing en is kwesbaar vir sosiale risiko's soos geweld, verkragting, mishandeling, werkloosheid en armoede."
Volgens Statistiek Suid-Afrika se 2016 demografiese en gesonheidsverslag wat vroeër vanjaar bekend gemaak is, loop 1 uit elke 5 vroue in Suid-Afrika bo die ouderdom van 18 deur onder fisiese geweld.
Hou ons webblad dop vir inspirerende stories en suksesverhale van vroue in die Matzikama-streek. Ken jy 'n suksesvolle vrou in die gemeenskap wat se storie vertel moet word? Stuur vir ons 'n e-pos by mymatzikama@lumico.co.za
Afskop van 2018-rugbyliga in sig
Die Boland Rugbyunie het die goeie nuus gedeel dat die 2018-ligaseisoen, indien alles volgens plan verloop, op Saterdag, 21...
Die tyd stap nader en die pragtige Noord-Kaapse dorp Calvinia trek al sy vere gereed om een van Suid-Afrika...
Die departement van water en sanitasie sê die verhoging van die Clanwilliam-damwal in die Sederbergstreek sal binne die volgende...